CELEX: 62019TN0195
Language: hu
Date: 2019-04-03 00:00:00
Title: T-195/19. sz. ügy: 2019. április 3-án benyújtott kereset — GEA Group kontra Bizottság

17.6.2019   
            
            
               HU
            
            
               Az Európai Unió Hivatalos Lapja
            
            
               C 206/51
            
         
      2019. április 3-án benyújtott kereset — GEA Group kontra Bizottság
      (T-195/19. sz. ügy)
      (2019/C 206/53)
      Az eljárás nyelve: angol
      
         Felek
      
      
         Felperes: GEA Group AG (Düsseldorf, Németország) (képviselők: I. du Mont, R. van der Hout és C. Wagner ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2019. január 24-i BUDG/DGAl/C/4/PL/Ares(2019) s. 283284. sz. bizottsági határozatot;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap azon alapul, hogy a vitatott határozat sérti az EUMSZ 266. cikket, mivel e határozat megtagadta a felperes által a 2016. június 29-i C(2016) 3920 bizottsági határozatnak való megfelelés érdekében kifizetett bírságok visszafizetését.
               
            
                  2.
               
               
                  A második jogalap azon alapul, hogy a vitatott határozat sérti az EUMSZ 266. cikket, mivel de facto újra alkalmazta a 2010. február 8-i C(2010) 727 (final) határozatot, illetve a 2016. június 29-i C(2016) 3920 bizottsági határozatot, amely határozatokat a Törvényszék a 2015. július 15-i GEA Group kontra Bizottság ítéletével (T-189/10, EU:T:2015:504), illetve a 2018. október 18-i GEA Group kontra Bizottság ítéletével (T-640/16, EU:T:2018:700) megsemmisített.